เงินบาทเปิดตลาด 30.05/07 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้ 30.05/07 อ่อนค่าตามภูมิภาคหลังเศรษฐกิจสหรัฐออกมาดี
25 พ.ย. 2553

ธนาคารซีไอเอ็มบีไทย รายงาน เงินบาทเปิดตลาดเช้านี้ 30.05/07 อ่อนค่าตามภูมิภาคหลังเศรษฐกิจสหรัฐออกมาดี
นักบริหารเงิน ธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.05/07 บาท/ดอลลาร์ อ่อนค่าจากเย็นวานนี้ที่ระดับ 30.04/06 บาท/ดอลลาร์ เป็นการเคลื่อนไหวตามค่าเงินในภูมิภาค หลังตัวเลขเศรษฐกิจของสหรัฐที่ประกาศออกมาดีเกินคาดส่งผลให้เงินดอลลาร์ปรับตัวแข็งค่าเมื่อเทียบกับสกุลอื่น
"(เงินบาท)ค่อนข้างทรงตัว แต่มีโอกาสที่จะปรับตัวอ่อนค่าได้อีก" นักบริหารเงิน กล่าว
ตัวเลขการว่างงานที่ทางการสหรัฐประกาศออกมาดีกว่าที่ตลาดคาดการณ์ไว้ ประกอบกับ การเพิ่มขึ้นของดัชนีตลาดหุ้นดาวโจนส์เป็นปัจจัยสนับสนุนให้เงินดอลลาร์ปรับตัวแข็งค่าขึ้น ขณะที่ปัจจัยภายในประเทศเกี่ยวกับสถานการณ์ทางการเมืองยังไม่แรงมากนัก
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 83.41/45 เยน/ดอลลาร์ ปรับตัวอ่อนค่าจากระดับ 83.17/18 เยน/ดอลลาร์ ส่วนเงินยูโรอยู่ที่ระดับ 1.3317/3322 ดอลลาร์/ยูโร ปรับตัวแข็งค่าเล็กน้อยจากระดับ 1.3307/3310 ดอลลาร์/ยูโร 
นักบริหารเงิน คาดว่า กรอบการเคลื่อนไหวของเงินบาทวันนี้ไว้ระหว่าง 30.00-30.15 บาท/ดอลลาร์